stanford-oval/wikipedia huggingface dataset:
พิชชา อาภากาศ
วงการบันเทิง

ก้าวแรกวงการบันเทิง ของบิ๋ม พิชชา โดยการทดสอบนักแสดงหน้าใหม่ของของค่าย เป่า จิน จง ทำให้มีผลงานชิ้นแรก เป็นนางเอกละครโทรทัศน์เรื่องห้องใหม่ (พ.ศ. 2544) ทางสถานีโทรทัศน์สีกองทัพบกช่อง 7 จนทำให้มีผลงานตามมาในบทของ ครูเรไร ในเรื่อง อะไรครับ ทำให้ได้รับบทนางเอกคู่กับ อัษฎาวุธ เหลืองสุนทร ในละครเรื่อง สัญญาเมื่อสายัณห์ ในสังกัดค่าย เป่า จิน จง เช่นกัน และได้รับบทนางร้ายเป็นครั้งแรก ร่วมกับบริษัท เลนีตัส จำกัด ในละครโทรทัศน์เรื่องกุหลาบเล่นไฟ บทบาทของ ดาว (ปัทมาศ เบญจประเสิรฐ) เด็กสาวเรียบร้อยแต่ เก็บกดทางด้านอารม์เพราะการเลี้ยงดูที่อยู่ในกฎระเบียบ จนต้องระเบิดอารมณ์ความอิจฉาริษยาออกมาเพื่อแย่งพระเอกจากเพื่อนสนิท
เวลาผ่านไปเกือบ 2 ปี บิ๋ม พิชชา ได้ขึ้นแท่นนางร้ายเต็มตัวอีกครั้งกับบทบาท ผกา หญิงสาวเรียบร้อย แต่ด้วยความทะเยอะทะยานที่เห็นพระเอกรวย เลยเปลี่ยนตัวเองเป็นนางร้าย จนเอาตัวเข้าแลก หรืออาละวาดเพื่อจะจับพระเอกให้ได้ ในละครเรื่อง เชลยบาปจนทำให้มีผลงาน ในบทของนางร้ายตามมาในละครโทรทัศน์อีกเรื่อง ได้แก่ สิงห์มอเตอร์ไซค์กับยายตัวแสบ, หนุ่มผมยาวสาวโปงลาง
, แว่วเสียงซึง
และ บิ๋ม พิชชา เป็นที่จดจำของบทนางร้ายอย่าง รัชนี นางร้ายสาวสวยเซ็กซี่ ที่ยอมพลีกายให้ชายทุกคนไม่ว่าจะเป็นพิทักษ์ (โอลิเวอร์ บีเวอร์) ผู้จัดการบริษัท รวมถึงนิพนธ์ (อุเทน คชน่วม) หนุ่มหล่อเจ้าของบริษัท จนถึงดำรง (ดิลก ทองวัฒนา) หนุ่มใหญ่เจ้าของบริษัทคู่แข่ง เพื่อต้องการเป็นที่หนึ่งในบริษัท และครองใจนิพนธ์และพิทักษ์ โดยใช้ร่างกายและเสน่ห์เข้าแลกเพื่อจะได้ทั้งเงินและอำนาจในบริษัท และเป้าหมายสุดท้ายก็คือเจ้านายคนเล็กรับบทโดยธาวิน เยาวพลกุล แต่ต้องวางแผนแย่งมาจากกะรัต นางเอกของเรื่อง (แพนเค้ก เขมนิจ) แต่ด้วยความที่ตัวเล็กกว่า และเอาแต่ใช้อารมณ์จึงมักจะถูกกะรัต ทำร้ายกลับมาเกือบทุกครั้ง แต่เธอก็พยายามที่สู้กับกะรัต ให้จนถึงที่สุดในละครโทรทัศน์เรื่องเหลี่ยมเพชรกะรัต (พ.ศ. 2550) ทางสถานีโทรทัศน์สีกองทัพบกช่อง 7
บทบาทนางร้ายกับทางสถานีโทรทัศน์สีกองทัพบกช่อง 7นั้น บิ๋ม พิชชา มีต่อมาอีกหลายเรื่องได้แก่ สะใภ้ก้นครัว (พ.ศ. 2551) รับบท ซอนย่า, เส้นไหมกับนายหิน รับบท กระต่าย, เสน่ห์นางงิ้ว รับบท กนกวิภา นอกจากงานด้านการแสดง บิ๋ม พิชชา ยังมีผลงานถ่ายแบบกับนิตยสาร mixmagazine และผลงานการแสดงกับ ช่อง 5 เซน...สื่อรักสื่อวิญญาณ ตอน คนตายอยากอยู่, และได้รับบทบาทที่ทั้งร้ายและดี หลากหลายในละคร ฟ้ามีตา อยู่หลายตอนจนได้ร่วมรายการอโรคาปาร์ตี้ ตอน เส้นเลือดลำไส้อุดตัน ของทางเวิร์คพอยท์ เอ็นเตอร์เทนเม้นท์ ออกอากาศทางช่อง 9
คำกล่าวถึง บทบาทนางร้าย

บิ๋ม พิชชา กล่าวว่า “นางร้ายในปัจจุบันไม่จำเป็นที่จะต้องทำให้คนดูเกลียดอีกแล้วล่ะค่ะ เพราะยุคสมัยมันเปลี่ยนไป คนดูเขาก็ยอมรับในความเป็นละครมากขึ้น มีบ้างบางคนที่เขารู้สึกหมั่นไส้ว่าตัวละครตัวนี้ อะไรจะขนาดนั้น แต่บางคนเขาก็ชอบเพราะมันดูน่ารัก แต่จะให้มาเหมือนสมัยก่อนที่เขาอินจัดๆ ถึงขั้นเข้ามาทำร้ายคงไม่มี เพราะถึงร้ายเขาก็ยังรักเรา”
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2544 | ห้องใหม่ | สายรุ้ง | ช่อง 7 |
| 2545 | อะไรครับ | ครูเรไร | ช่อง 7 |
| 2546 | สัญญาเมื่อสายัณห์ | พุดน้ำบุษย์ (คุณพุด) | ช่อง 7 |
| 2546 | กุหลาบเล่นไฟ | ปัทมาศ เบญจประเสิรฐ (ดาว) | ช่อง 7 |
| 2548 | เชลยบาป | ผกา | ช่อง 7 |
| 2548 | สิงห์มอเตอร์ไซค์กับยายตัวแสบ | กรองแก้ว | ช่อง 7 |
| 2549 | แว่วเสียงซึง | ศิริยุพา | ช่อง 7 |
| 2549 | ทะเลใจ (สัมปทานหัวใจ) | ดร.พิลาศลักษณ์ เทียนโพธิ์สุวรรณ (พอลลี่) | ช่อง 7 |
| 2550 | โก๊ะจ๋าป่านะโก๊ะ | มิ้นต์ (นักศึกษาสาว) | ช่อง 7 |
| 2550 | หน่วยเปิ่นเกินพิกัด | อาจารย์ไล้ | ช่อง 7 |
| 2550 | หนุ่มผมยาวสาวโปงลาง | พลอย | ช่อง 7 |
| 2550 | เหลี่ยมเพชรกะรัต | รัชนี | ช่อง 7 |
| 2551 | สะใภ้ก้นครัว | ซอนย่า | ช่อง 7 |
| 2551 | เส้นไหมกับนายหิน | กระต่าย | ช่อง 7 |
| 2551 | เสน่ห์นางงิ้ว | กนกวิภา เกียรติกำจร (หนก) | ช่อง 7 |
| 2552 | ฟ้ามีตา ตอน ผวา |  | ช่อง 7 |
| 2552 | ฟ้ามีตา ตอน วันใหม่ | พีช | ช่อง 7 |
| 2552 | ฟ้ามีตา ตอน วิญญาณอาฆาต | จอย | ช่อง 7 |
| 2552 | เซน...สื่อรักสื่อวิญญาณ ตอน คนตายอยากอยู่ |  | ช่อง 5 |
| 2553 | ฟ้ามีตา ตอน ผู้เจ็บป่วย | นงลักษณ์ | ช่อง 7 |
| 2554 | ฟ้ามีตา ตอน ลูกชั่ว | มนต์ | ช่อง 7 |
ผลงาน > รายการโทรทัศน์

| รายการ | วันออกกาศ | ออกอากาศ |
| --- | --- | --- |
| อโรคาปาร์ตี้ ตอน เส้นเลือดลำไส้อุดตัน | 12 มีนาคม 2552 | ช่อง 9 |
แหล่งข้อมูลอื่น

แฟนเพจของ พิชชา อาภากาศ (จัดทำโดยแฟนคลับ)
บทสัมภาษณ์ พิชชา อาภากาศ นิตยสาร mixmagazine
ประวัติ พิชชา อาภากาศ จาก mydramalist
ฮ่องกงในโอลิมปิกฤดูร้อน 2024

| ฮ่องกง ในโอลิมปิกฤดูร้อน 2024 |
| --- | --- |

รหัสประเทศ: HKG
เอ็นโอซี: สหพันธ์กีฬาและคณะกรรมการโอลิมปิกฮ่องกง ประเทศจีน
เว็บไซต์: www.hkolympic.org (ในภาษาจีนและอังกฤษ)
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 1 คน  ใน 1 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1952 1956 1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
เขตบริหารพิเศษฮ่องกง มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม ค.ศ. 2024 นับเป็นการปรากฏตัวครั้งที่ 17 ของดินแดนนี้ในโอลิมปิกฤดูร้อน นับตั้งแต่เปิดตัวในฐานะอาณานิคมของอังกฤษในโอลิมปิกฤดูร้อน 1952 ยกเว้น การแข่งขันที่มอสโก 1980 ซึ่งเป็นส่วนหนึ่งของการคว่ำบาตรที่นำโดยสหรัฐ
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| ว่ายน้ำ | 0 | 1 | 1 |
| รวม | 0 | 1 | 1 |
ว่ายน้ำ

บทความหลัก: กีฬาว่ายน้ำในโอลิมปิกฤดูร้อน 2024 และ กีฬาว่ายน้ำในโอลิมปิกฤดูร้อน 2024 – รอบคัดเลือก
ผลการแข่งขันดังนี้
ฟุตบอลชิงแชมป์สโมสรโลก 2006

ฟุตบอลชิงแชมป์สโมสรโลก 2549 หรือ ฟีฟ่า คลับ เวิลด์ คัพ 2006 จัดขึ้นที่ประเทศญี่ปุ่น ระหว่างวันที่ 10-17 ธ.ค. เป็นการแข่งขันครั้งที่ 3 โดยการแข่งขันได้จัดขึ้นใน 3 เมือง ได้แก่ เมืองโตโยต้า โยะโกะฮะมะ และโตเกียว โดยแชมป์ครั้งนี้ยังคงเป็นสโมสรจากบราซิล นั่นคือ อินเตอร์นาซิอองนาล ที่เอาชนะบาร์เซโลนาได้ในนัดชิงชนะเลิศ
ทีมที่เข้าร่วมแข่งขัน

| ทีม | จาก | เข้าร่วมในฐานะ |
| --- | --- | --- |
|  บาร์เซโลนา | ยูฟ่า | ชนะเลิศยูฟ่า แชมเปี้ยนส์ ลีก 2005-06 |
|  อิงเตร์นาซีโยนัล | คอนเมโบล | ชนะเลิศโคปา ลิเบอตาดอเรส 2006 |
|  อัลอะฮ์ลี | ซีเอเอฟ | ชนะเลิศซีเอเอฟ แชมเปี้ยนส์ ลีก 2006 |
|  กลุบอาเมริกา | คอนคาเคฟ | ชนะเลิศคอนคาเคฟ แชมเปี้ยนส์ คัพ 2006 |
|  ช็อนบุกฮุนไดมอเตอส์ | เอเอฟซี | ชนะเลิศเอเอฟซีแชมเปียนส์ลีก  2005-06 |
|  ออกแลนด์ซิตี | โอเอฟซี | ชนะเลิศโอเอฟซี แชมเปี้ยนส์ ลีก 2006 |
ตารางการแข่งขัน

ดาวยิงสูงสุด
อบูตริก้า (อัล-อาฮ์ลี) 3 ประตู
รางวัล

| โกลเด้น บอล | ซิลเวอร์ บอล | บรอนซ์ บอล |
| --- | --- | --- |
|  เดโก้   (บาร์เซโลนา) |  ยาร์ลี่ย์  (อิงเตร์นาซีโยนัล) |  โรนัลดินโญ่   (บาร์เซโลนา) |
| --- | --- |
แฟร์ส เพลย์:  บาร์เซโลนา
แหล่งข้อมูลอื่น

| ด ค กฟุตบอลชิงแชมป์สโมสรโลก |
| --- | --- | --- |
 ก่อนหน้า: อินเตอร์คอนติเนนทัลคัพ (1960–2004)  เกี่ยวข้อง: ฟีฟ่าอินเตอร์คอนติเนนทัลคัพ (2024–) 
| ฤดูกาล |  2000 บราซิล  2001 สเปน  2005 ญี่ปุ่น  2006 ญี่ปุ่น  2007 ญี่ปุ่น  2008 ญี่ปุ่น  2009 สหรัฐอาหรับเอมิเรตส์  2010 สหรัฐอาหรับเอมิเรตส์  2011 ญี่ปุ่น  2012 ญี่ปุ่น  2013 โมร็อกโก  2014 โมร็อกโก  2015 ญี่ปุ่น  2016 ญี่ปุ่น  2017 สหรัฐอาหรับเอมิเรตส์  2018 สหรัฐอาหรับเอมิเรตส์  2019 กาตาร์  2020 กาตาร์  2021 สหรัฐอาหรับเอมิเรตส์  2022 โมร็อกโก  2023 ซาอุดิอาระเบีย  2025 สหรัฐ  2029 รอประกาศ   |  |
| นัดชิงชนะเลิศ |  2000  2001  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  2025  |  |
| ผู้เล่น |  2000  2001  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  |  |
| การคัดเลือก |  เอเอฟซีแชมเปียนส์ลีก  ซีเอเอฟแชมเปียนส์ลีก  คอนคาแคฟแชมเปียนส์ลีก  โกปาลีเบร์ตาโดเรส  โอเอฟซีแชมเปียนส์ลีก  ยูฟ่าแชมเปียนส์ลีก  |  |
| สถิติ |  รางวัล  ผู้ประกาศข่าว  ผู้ทำประตู  แฮตทริก  Historical table  ผู้เข้าร่วม  บันทึกและสถิติ  ผู้จัดการทีมชนะเลิศ  สโมสรแชมป์โลก  |  |
มฤตยูเหนือนรก

| --- | --- |
มฤตยูเหนือนรก
精霊使い
ชื่อภาษาอังกฤษ: Elementalors
แนว: แฟนตาซี
มังงะ
เขียนโดย: ทาเคชิ โอคาซากิ
สำนักพิมพ์:  คาโดคาวะโชเต็น    มังก้าบุ๊กส์
อนิเมะ
กำกับโดย: คัตสึฮิโตะ อากิยามะ
สตูดิโอ: AIC
มฤตยูเหนือนรก (ญี่ปุ่น: 精霊使い; โรมาจิ: Seirei Tsukai) เป็นการ์ตูนญี่ปุ่น ผลงานแนวแฟนตาซีของ ทาเคชิ โอคาซากิ เคยลงตีพิมพ์ในนิตยสารนิวไทป์ ต่อมาในปี พ.ศ. 2538 ได้ถูกสร้างเป็น OVA โดยออกวางจำหน่ายในรูปแบบวิดีโอและเลเซอร์ดิสก์ หลังจากนั้นในปี พ.ศ. 2543 ก็ได้รับการรีมาสเตอร์ออกวางจำหน่ายอีกครั้งในรูปแบบดีวีดี ในประเทศไทย มฤตยูเหนือนรก ได้ลิขสิทธิ์และตีพิมพ์โดย สำนักพิมพ์ มังก้าบุ๊กส์
เรื่องย่อ

เมื่อการต่อสู้ในสงครามดาบศักดิ์สิทธิ์ที่เกิดขึ้นมาหลายครั้งหลายคราตั้งแต่ในยุคอดีตได้จบสิ้นลง เหล่านักรบผู้กล้าและวิญญาณในสังกัดของตนก็จะเข้าจำศีลเพื่อพักผ่อน และจะตื่นขึ้นมาต่อสู้กันอีกรั้งในอีกหลายร้อยปีให้หลัง เพื่อชิงตำแหน่งผู้พิชิต ที่มีความเชื่อกันว่า ผู้พิชิต จะเป็นผู้สร้างเมืองในอุดมคติสำหรับทุกคน
วันหนึ่ง คางุระ เด็กหนุ่มนักเรียนชั้น ม.ปลาย ที่ดูท่าทางไม่เอาไหน เป็นเหมือนไก่อ่อนในสายตาของทุกคน ได้ตั้งใจที่จะสารภาพรักกับ อาซามิ เด็กสาวที่เป็นเพื่อนกันมาตั้งแต่เด็ก แต่แล้วจู่ๆ ในโตเกียว ประเทศญี่ปุ่น ก็เกิดน้ำท่วมใหญ่ทั่วทั้งเมือง ซึ่งผู้ที่ทำให้เกิดน้ำท่วมนั้นก็คือ ชิกิ จ้าววิญญาณแห่งน้ำ ที่เพิ่งตื่นขึ้นมา เขารู้มาว่า จ้าววิญญาณแห่งเอเทล นักรบวิญญาณที่แข็งแกร่งที่สุด ยังคงหลับใหลอยู่ที่เมืองนี้ จึงตั้งใจที่จะมาตัดรากถอนโคนให้สิ้นซากก่อนที่ จ้าววิญญาณแห่งเอเทล จะตื่นขึ้นมา
แม้นักรบวิญญาณคนอื่นๆ จะพยายามเข้าขัดขวาง แต่ก็ไม่อาจต่อกรกับชิกิได้ เมื่อชิกิบุกมาถึงที่โรงเรียน เขาก็ได้ทำร้ายคางุระ และพาตัวอาซามิไปเป็น ดีพเปอร์ (ผู้เพิ่มพลังให้แก่นักรบวิญญาณ)  ของเขา แม้คางุระจะถูกทำร้ายจนบาดเจ็บสาหัส แต่ด้วยความมุ่งมั่นที่จะสารภาพรัก และความเจ็บปวดที่เห็นอาซามิถูกจับตัวไปต่อหน้าต่อตา ทำให้พลังในตัวของเขาตื่นขึ้นมา  ณ เวลานั้น นักรบวิญญาณทุกคนที่อยู่ในเหตุการณ์ จึงได้รู้ว่าแท้จริงแล้ว คางุระ ก็คือ จ้าววิญญาณแห่งเอเทล นั่นเอง
ตัวละคร

คางุระ
อาซามิ
สึยุฮะ
ชิกิ
ชิโอฮิสะ
ซาอิ
จิอากิ
โฮโจ
โย
อิซาริ
ชิสึคุ
โคคุริว
โคอิมูระ
ฮิซาเอะ
โฟร์แองจี้ส์ สี่สาวแสนซน

| โฟร์แองจี้ส์ สี่สาวแสนซน |
| --- | --- |
ประเภท: การ์ตูนทีวีแอนิเมชัน
พัฒนาโดย: ช่อง 3 โฮมรันเอ็นเทอร์เทนเมนท์ อัญญาแอนิเมชัน
เสียงของ: นัยนา ทิพย์ศรี ลักษณา วงษ์วิจิตรสุข เสริฐศิริ เสริฐศรี อริสรา นิทัศนานนทชัย พนาวรรณ ศรีวะโลสกุล  ณฐพงษ์ เธียรสวัสดิ์กิจ อภินันท์ ธีระนันทกุล พัชรศรี เบญจมาศ
ดนตรีแก่นเรื่องเปิด: 4 Angies
ดนตรีแก่นเรื่องปิด: Angel Town
ประเทศแหล่งกำเนิด:  ประเทศไทย
ภาษาต้นฉบับ: ไทย
จำนวนฤดูกาล: 3 เทอม
จำนวนตอน: เทอม 1 มี 24 ตอน เทอม 2 มี 26 ตอน เทอม 3 มี 26 ตอน
การผลิต
ผู้อำนวยการสร้าง: โสภิตา ธรรมสังคิติ สุเทพ ตันนิรัตน์
สถานที่ถ่ายทำ: บริษัท โฮมรัน เอ็นเทอร์เทนเมนท์ จำกัด บริษัท อัญญาแอนิเมชัน จำกัด
ความยาวตอน: 11 นาที
ออกอากาศ
เครือข่าย: ช่อง 3 อ.ส.ม.ท.
ออกอากาศ: จันทร์ – อังคาร เวลา 19.45 น. - 20.00 น.
การแสดงที่เกี่ยวข้อง
ผู้หญิงถึงผู้หญิง
โฟร์แองจี้ส์ สี่สาวแสนซน  เป็นการ์ตูนทีวีแอนิเมชัน 3 มิติ จากประเทศไทย  เกิดจากการร่วมมือกันระหว่าง สถานีวิทยุโทรทัศน์ไทยทีวีสีช่อง 3  กับ บริษัท โฮมรัน เอ็นเทอร์เทนเมนท์ จำกัด  ผลิตแอนิเมชันโดย  บริษัท อัญญาแอนิเมชัน จำกัด (Anya Animation) ออกฉายครั้งแรกที่ สถานีวิทยุโทรทัศน์ไทยทีวีสีช่อง 3 เมื่อวันที่ 11 ธันวาคม พ.ศ. 2549
โฟร์แองจี้ส์ เป็นชื่อกลุ่มที่ประกอบด้วยเด็กหญิง 4 คน ได้แก่ ปุ้ย ไก่จัง นิน่า และ กาละแมร์  ตัวละครทั้ง 4 นี้ได้ถอดแบบมาจากพิธีกรรายการ “ผู้หญิงถึงผู้หญิง”  ซึ่งเป็นรายการที่ออกอากาศทางช่อง 3  โดยตัวละครแต่ละตัวจะใช้ชื่อเล่นของพิธีกรแต่ละคน  อุปนิสัยของตัวละครก็เช่นกัน ล้วนแต่มีที่มาจากพิธีกรทั้ง 4 คนด้วย
หลังจากที่ออกอากาศในประเทศไทยมาระยะหนึ่ง โฟร์แองจี้ส์ ก็ได้ออกอากาศที่ต่างประเทศ โดยทาง "แชนแนลเจ" (Canal J) ซึ่งเป็นฟรีทีวีช่องรายการสำหรับเด็กอันดับหนึ่งของประเทศฝรั่งเศส ได้ติดต่อซื้อลิขสิทธิ์ไปฉายที่ฝรั่งเศส รวมถึงประเทศในแถบยุโรปอย่าง ประเทศเบลเยียม และ ประเทศสวิตเซอร์แลนด์
สำหรับฝรั่งเศส หลังจากซื้อลิขสิทธิ์ไปออกอากาศ ก็ได้ใช้ชื่อเรื่องว่า "KaNiKaZo, Super Angies" โดยทำการเปลี่ยนชื่อตัวละครหลายตัว ชื่อ KaNiKaZo (กานิกาโซ) มาจากชื่อตัวย่อของตัวละครที่ได้รับการเปลี่ยนชื่อแล้ว ได้แก่ Kamille เปลี่ยนมาจากไก่จัง, Ninon มาจากนิน่า, Kapucine  มาจากกาละแมร์ และ Zoé มาจากปุ้ย เป็นคำที่โฟร์แองจี้ส์แสดงอาการดีใจ ซึ่งผิดกับทางของไทยจะใช้คำว่า "กานิกาปู้" (KaNiKaPu) มาจากตัวหน้าที่สะกดเป็นอังกฤษของชื่อ ไก่จ้ง (Kai) ,นิน่า (Nina) ,กาละแมร์ (Kalamare)  และ ปุ้ย (Pui)
เนื้อเรื่อง > เทอม 1

ในเทอมแรก  ปุ้ย ไก่จัง นิน่า และกาละแมร์ ได้มาเจอกันระหว่างทางไปโรงเรียนประถมแองเจิล  แต่ไม่สามารถเข้าโรงเรียนได้เนื่องจากมาสาย ทำให้ทั้งสี่ต้องหาวิธีที่จะเข้าไปในโรงเรียนโดยไม่ถูกครูใหญ่ลงโทษ   ทั้งสี่คนได้อยู่ห้องเดียวกัน และได้เป็นเพื่อนกันในเวลาต่อมา  จึงเกิดความคิดที่จะรวมกลุ่มและได้ตั้งชื่อกลุ่มของตัวเองว่า “โฟร์แองจี้ส์”
เนื้อเรื่อง > เทอม 2

ในเทอม 2  “พ่อมดดูฮู”  ต้องการจะทำลายโลก  ทำให้ “กัปตันเจ” ซึ่งเป็นมนุษย์จากดาวอังคารคนสุดท้ายที่รอดพ้นจากการทำลายล้างของพ่อมดดูฮู ได้เข้ามาแฝงตัวในโลกมนุษย์ โดยแฝงมาเป็นครูในโรงเรียนประถมแองเจิล ใช้ชื่อว่า “นายดนุพร แก้วจาน”  หรือ “ครูแจ้”   และคอยขัดขวางพ่อมดดูฮูไม่ให้ทำลายโลก แต่ระหว่างการต่อสู้  เข็มขัดที่เป็นแหล่งกำเนิดพลังของเขาเกิดชำรุด เขาจึงรวบรวม “โฟร์แองจี้ส์” มาช่วยต่อสู้ด้วยและตั้งชื่อขบวนการว่า “สี่อภินิหาร”   ฉะนั้นในเทอมนี้  ปุ้ย ไก่จัง นิน่า และกาละแมร์ จึงต้องเข้าร่วมขบวนการสี่อภินิหาร
เนื้อเรื่อง > เทอม 3:มหัศจรรย์แห่งโน้ตทั้ง 7

ในเทอมที่ 3 โฟร์แองจี้ส์ได้ฝันพบกับมนุษย์หิมะ และบอกว่าต้องตามหาโน้ตทั้งเจ็ดที่หายไปจากกล่องดนตรีให้พบเพื่อหยุดความพิโรธของเทพกาย่า
เนื้อเรื่อง > เทอม พิเศษ:ตะลุยโลกมหัศจรรย์

เริ่ม 19 พฤศจิกายน 2553 ทาง ช่อง 3 ทุกวันศุกร์ เวลา 18.00 น. — 18.30 น. และจะมีการออกอากาศเพียง 5 สัปดาห์จบเท่านั้น
ตัวละคร

บทความหลัก: ตัวละครในโฟร์แองจี
ตัวละคร > ปุ้ย

| --- | --- |
ตัวละครใน โฟร์แองจี สี่สาวแสนซน 

ปุ้ย
เพศ: หญิง
สีผม: น้ำตาล
อาชีพ: นักเรียน
เครือญาติ: 
ปรากฏตัวครั้งแรก: โรงเรียนแองเจิ้ลทาวร์
พากย์โดย: เสริฐศิริ เสริฐศรี
ปุ้ย (Pui) เป็นตัวการ์ตูนจากเรื่อง “โฟร์แองจี้ส์ สี่สาวแสนซน”  ทั้งชื่อและนิสัยเอาแบบมาจาก “พิมลวรรณ หุ่นทองคำ”  ซึ่งเป็นพิธีกรรายการ “ผู้หญิงถึงผู้หญิง”
ปุ้ยเป็นเด็กหญิงชั้นประถม หนึ่งในสมาชิกของ “โฟร์แองจี้ส์” มีนิสัยตระหนี่ ชอบเก็บของต่างๆ รวมทั้งของที่เขาทิ้งแล้วมาไว้ในกระเป๋าของตัวเอง เธอมีกระเป๋าใบหนึ่งชื่อว่า “กระเป๋าเก็บตก” สามารถเก็บของได้ทุกอย่าง ไม่ว่าของนั้นจะใหญ่แค่ไหนก็ตาม   ด้วยนิสัยที่มีความเป็นผู้ใหญ่สูง ทำให้ถูกเพื่อนร่วมกลุ่มล้อว่าเหมือนป้า และชอบเรียกเธอว่า “ป้าปุ้ย”
ในเทอม 2 เธอได้เข้าร่วมในขบวนการ “สี่อภินิหาร” ของกัปตันเจ
ตัวละคร > ไก่จัง

| --- | --- |
ตัวละครใน โฟร์แองจี สี่สาวแสนซน 

ไก่จัง
เพศ: หญิง
สีผม: ดำ
อาชีพ: นักเรียน
เครือญาติ: 
ปรากฏตัวครั้งแรก: โรงเรียนแองเจิ้ลทาวร์
พากย์โดย: ลักษณา วงษ์วิจิตรสุข
ไก่จัง (Kai) เป็นตัวการ์ตูนที่อยู่ใน “โฟร์แองจี้ส์ สี่สาวแสนซน”   ทั้งชื่อและนิสัยเอาแบบมาจาก “มีสุข แจ้งมีสุข” ซึ่งเป็นพิธีกรรายการ “ผู้หญิงถึงผู้หญิง”
ไก่จังเป็นเด็กหญิงชั้นประถม หนึ่งในสมาชิกของ “โฟร์แองจี้ส์” เธอมีนิสัยเรียบร้อย อ่อนหวาน   ในเทอมแรกเธอกลัวตุ๊กตาหมีเป็นที่สุด เพราะตอนเป็นเด็กเล็กเคยถูกตุ๊กตาหมีตัวใหญ่หล่นทับ เวลาเจอตุ๊กตาหมีมักจะเป็นลม แต่ในเทอม 2 ความกลัวตุ๊กตาหมีได้หายไปเพราะถูกหมีแพนด้าช่วยเอาไว้ ทำให้เธอคิดว่าหมีไม่ได้น่ากลัวอะไร
เธอมีความสามารถพิเศษอย่างหนึ่งคือ “พลังเนตรสลายใจ”  เวลาที่ใครสบตากับเธอจะทำให้เกิดเคลิบเคลิ้ม และทำตามคำพูดของเธอทุกอย่าง  ด้วยพลังนี้นี่เองทำให้เธอได้เข้าร่วมขบวนการ “สี่อภินิหาร” ของกัปตันเจ  แต่ว่าในเทอม 2 เธอติดละครเรื่อง “เจ้าหญิงโซอิน” ทำให้เธอใช้พลังนี้ไม่ได้ดั่งใจ
ตัวละคร > นิน่า

| --- | --- |
ตัวละครใน โฟร์แองจี สี่สาวแสนซน 

นิน่า
เพศ: หญิง
สีผม: ดำ
อาชีพ: นักเรียน
เครือญาติ: 
ปรากฏตัวครั้งแรก: โรงเรียนแองเจิ้ลทาวร์
พากย์โดย: อริสรา นิทัศนานนทชัย
นิน่า เป็นตัวการ์ตูนจากเรื่อง “โฟร์แองจี้ส์ สี่สาวแสนซน”  ทั้งชื่อและนิสัยเอาแบบมาจาก “กุลนัดดา ปัจฉิมสวัสดิ์” ซึ่งเป็นพิธีกรรายการ “ผู้หญิงถึงผู้หญิง”
นิน่าเป็นเด็กหญิงชั้นประถม หนึ่งในสมาชิกของ “โฟร์แองจี้ส์”  เธอมีนิสัยเรียบร้อย มีความรับผิดชอบสูง  ทำให้เธอได้รับความไว้วางใจจากครูและเพื่อนๆให้เป็นหัวหน้าห้อง  เธอมีข้อเสียอยู่อย่างหนึ่งก็คือ เวลาได้ยินเสียงเพลงประเภทเพลงเต้น เธอจะไม่สามารถควบคุมตัวเองไว้ได้ และได้เกิดท่า “พายุนิน่า” ซึ่งเป็นท่าที่เธอหมุนตัวด้วยความเร็วสูง ถ้าหากไปถูกใครหรือถูกอะไรเข้า ก็จะทำความเสียหายให้เกิดขึ้นได้ แต่ถ้าเป็นเพลงช้าจะไม่เป็นไร
บุคลิกที่เด่นของนิน่าอีกอย่างก็คือ เธอใช้ผ้าพันคอที่มีสีหลากสี ซึ่งเป็นตัวละครเพียงตัวเดียวที่พันคอด้วยผ้าแบบนี้
ในเทอม 2 เธอได้เข้าร่วมขบวนการ “สี่อภินิหาร”  ของกัปตันเจ   และได้รับการฝึกฝนจากกัปตันเจ ทำให้เธอสามารถควบคุมท่า “พายุนิน่า” ได้สำเร็จ
ตัวละคร > กาละแมร์

| --- | --- |
ตัวละครใน โฟร์แองจี สี่สาวแสนซน 

กาละแมร์
เพศ: หญิง
สีผม: ดำ
อาชีพ: นักเรียน
เครือญาติ: 
ปรากฏตัวครั้งแรก: โรงเรียนแองเจิ้ลทาวร์
พากย์โดย: นัยนา ทิพย์ศรี
กาละแมร์ เป็นตัวการ์ตูนที่อยู่ในเรื่อง “โฟร์แองจี้ส์ สี่สาวแสนซน” ทั้งชื่อและนิสัยเอาแบบมาจาก “พัชรศรี เบญจมาศ” ซึ่งเป็นพิธีกรรายการ “ผู้หญิงถึงผู้หญิง”
กาละแมร์เป็นเด็กหญิงชั้นประถม หนึ่งในสมาชิกของ “โฟร์แองจี้ส์” เธอมีนิสัยกระด้าง ไม่เรียบร้อย ชอบใช้กำลัง ชอบพูดเสียงดัง ไม่เกรงกลัวใคร ถือว่าเป็นตัวละครที่เป็นตัวเด่นตัวหนึ่งของโฟร์แองจี้ส์ เวลาเรียนชอบหลับ ทำให้ได้คะแนนสอบไม่ค่อยดี เธอมีลักษณะอย่างหนึ่งที่ทำให้เธอรู้สึกเหมือนว่าเป็นปมด้อย ก็คือ ผิวของเธอนั้นคล้ำ ทำให้ถูกหลายคนล้อ แต่ว่ากาละแมร์มีความสามารถพิเศษ เธอสามารถเปล่งเสียงออกมาเป็นตัวอักษรที่แข็งได้ และใช้ความสามารถนี้เป็นอาวุธ จนถูกกลุ่ม X-4 ล้อว่า “ยายเสียงแข็ง”
ในเทอม 2 เธอได้เข้าร่วมขบวนการ “สี่อภินิหาร” ของกัปตันเจ โดยที่กัปตันเจไม่อยากรับเข้าเป็นสมาชิก แต่ด้วยลูกตื้อของกาละแมร์ที่ต้องการเข้ากลุ่มให้ได้ กับทั้งความสามารถที่เพิ่มขึ้น ทำให้กัปตันเจต้องยอมให้เธอเข้าร่วมขบวนการด้วย
ดูเพิ่ม

ตัวละครในโฟร์แองจี
รายการผู้หญิงถึงผู้หญิง
สถานีวิทยุโทรทัศน์ไทยทีวีสีช่อง 3
แหล่งข้อมูลอื่น

เว็บไซต์ของบริษัทอัญญาแอนิเมชัน เก็บถาวร 2020-08-14 ที่ เวย์แบ็กแมชชีน (ไทย)
โฮมรัน เอ็นเทอร์เทนเมนท์ เก็บถาวร 2009-03-23 ที่ เวย์แบ็กแมชชีน (ไทย)
พิสซิส อโฟรดิตี้

พิสเซส อโฟรดิเท (ญี่ปุ่น: 魚座（ピスケス）のアフロディーテ; โรมาจิ: Pisukesu no Afurodīte) ตัวละครจากการ์ตูนเรื่องเซนต์เซย่า เป็นโกลด์เซนต์ประจำราศีมีน ผู้ดูแลปราสาทปลาคู่ 1 ใน 12 ปราสาทแห่งแซงค์ทัวรี่ เป็นเซนต์ที่มีความงดงามที่สุดในบรรดาเซนต์ทั้ง 88 คน
บทบาท > ผู้ดูแลปราสาทปลาคู่

อโฟรดิเทปรากฏตัวครั้งแรกที่ปราสาทปลาคู่ โดยเหลือเพียงเซย่าและชุน เท่านั้นที่สามารถผ่านมาถึงปราสาทนี้ โดยชุนต้องการเป็นคู่ต่อสู้กับอโฟรดิเทเพราะว่าอโฟรดิตี้เป็นคนฆ่าไดดารอสแห่งเซเฟอุส ที่เกาะอันโดรเมด้า ซึ่งเป็นอาจารย์ของชุนนั่นเอง ถึงแม้ว่าเซย่าจะสามารถผ่านปราสาทปลาคู่ออกไปได้ แต่อโฟรดิเทก็ได้ใช้กุหลาบปิศาจซึ่งสามารถทำลายประสาทสัมผัสทั้ง 5 โปรยไว้ตามเส้นทางจากปราสาทปลาคู่จนถึงห้องเคียวโก ชุนเริ่มโจมตีอโฟรดิเทด้วยเนบิวล่าเชนแต่ถูกโต้กลับมาด้วยรอยัลเดม่อนโรสของอโฟรดิเท แต่ชุนก็สามารถป้องกันและสะท้อนรอยัลเดม่อนโรสกลับโดยใช้ท่าโรลลิ่งดีเฟนซ์ หลังจากนั้น ชุนโจมตีอโฟรดิเทด้วยโซ่เนบิวล่าอีกครั้ง ซึ่งอโฟรดิเทก็สามารถหลบได้โดยหายตัวไปในวังวนของดอกกุหลาบ ชุนจึงใช้ท่าธันเดอร์เวฟจนสามารถหาอโฟรดิเทเจอ อย่างไรก็ตาม อโฟรดิเทสามารถหยุดท่าธันเดอร์เวฟได้โดยใช้กุหลาบดำเพียงดอกเดียว หลังจากนั้น อโฟรดิเทจึงใช้กุหลาบดำโจมตีด้วยท่าปิรันย่าโรสซึ่งทำให้โซ่และชุดคล็อธของชุนแตกสลายไป
เมื่อชุนอยู่ในสภาพที่ไม่มีโซ่และชุดคล็อธแล้วนั้น ชุนได้ระเบิดพลังคอสโมของตนออกมาและโจมตีอโฟรดิเทด้วยท่าเนบิวล่าสตรีม ซึ่งทำให้อโฟรดิเทไม่สามารถเคลื่อนไหวได้ดั่งใจ ดังนั้น อโฟรดิเทจึงตัดสินใจใช้บลัดดี้โรสเป็นครั้งแรก ชุนโดนบลัดดี้โรสปักเข้าที่กลางหัวใจแต่ก็ได้โจมตีอโฟรดิเทด้วยท่าเนบิวล่าสตอมจนทำให้อโฟรดิเทถึงแก่ความตายเช่นกัน
บทบาท > สงครามสุริยะเทพอาเบล

หลังจากศึก 12 ปราสาท อโฟรดิเทมีบทบาทอีกครั้งในฉบับภาพยนตร์ ภาคสงครามสุริยะเทพอาเบล โดยเหล่าโกลด์เซนต์ที่ตายในศึก 12 ปราสาท ได้ฟื้นคืนชีพขึ้นมาอีกครั้งด้วยพลังจากสุริยะเทพ อาเบล ซึ่งการฟื้นคืนชีพของเหล่าโกลด์เซนต์ในครั้งนี้ได้รับคำสั่งจากอาเบลเพื่อให้ทำหน้าที่ปกป้องอาธีน่าแทนพวกเซย่า อย่างไรก็ตาม จุดประสงค์ที่แท้จริงของอโฟรดิเทนั้น ต้องการล้างอายที่ต้องมาพ่ายแพ้ต่อชุนในการต่อสู้ในศึก 12 ปราสาท โดยครั้งนี้อโฟรดิเทได้โจมตีชุนด้วยบรัดดี้โรส โดยชุนไม่สามารถตอบโต้ได้ แต่ฟินิกส์ อิคคิ ก้เข้ามาช่วยเหลือชุนไว้ได้ และสังหารอโฟรดิเทลงได้ด้วยท่าโฮโยกุเท็นโซ
บทบาท > สงครามศักดิ์สิทธิ์-เทพเจ้าฮาเดส

หลังจากได้เสียชีวิตลง ณ ศึก 12 ปราสาท อโฟรดิเทได้ฟื้นคืนชีพอีกครั้ง โดยสวมชุดเซอร์พรีสเครื่องหมายของสเป็คเตอร์และได้รับคำสั่งจากฮาเดสเพื่อมาเด็ดศีรษะของอาเทน่า อโฟรดิเทได้ทำการต่อสู้กับอาริเอส มู ณ ปราสาทแกะขาว เพื่อพยายามผ่านปราสาททั้ง 12 ปราสาทแห่งแซงค์ทัวรี่ โดยอโฟรดิเทได้ใช้ท่าปิรันย่าโรสโจมตีใส่มู แต่ก็ถูกป้องกันได้โดยคริสตัลวอลล์ของมู ในขณะที่ อโฟรดิเทโจมตีมูด้วยบลัดดี้โรสนั้น มูได้โจมตีด้วยท่าสตาร์ไลท์เอ็กซ์ทิงชั่นซึ่งทำอโฟรดิเทถูกกำจัดลงอีกครั้ง
หลังจากนั้น อโฟรดิเทและเดธมาสค์ ปรากฏตัวอีกครั้ง ณ ปราสาทฮาเดส เพื่อต้องการขอพบฮาเดส อย่างไรก็ตาม ไวเวิร์น ราดาแมนทีส ได้ปฏิเสธที่จะให้ทั้ง 2 เข้าพบฮาเดสและได้ลงโทษทั้ง 2 คนที่ไม่สามารถเด็ดศีรษะของอาเทน่าได้ โดยการส่งอโฟรดิเทและเดธมาสค์กลับไปยังขุมนรกอีกครั้ง
ในภายหลัง อาริเอส ชิออน จึงได้บอกความจริงแก่พวกเซย่าว่า สาเหตุที่แท้จริงที่ทำให้ ซากะ ชูร่า คามิว เดธมาสก์ และอโฟรดิเทนั้นยอมรับใช้ฮาเดสเพราะต้องการบุกขึ้นไปยังวิหารแห่งอาเทน่าเพื่อปลุกอาเทน่าคล็อธขึ้นมาอีกครั้งหนึ่ง
อโฟรดิเทปรากฏตัวอีกครั้ง ณ ยมโลก โดยได้ร่วมมือกับโกลด์เซนต์ทั้ง 11 คน ในการทำลายกำแพงวิปโยคเพื่อเปิดทางให้พวกเซย่า เดินทางไปยังเอรีเชี่ยนเพื่อช่วยเหลืออาเทน่า
ท่าไม้ตาย

รอยัลเดม่อนโรส (Royal Demon Rose) เป็นดอกกุหลาบสีแดง โดยเกสรของดอกกุหลาบแดงนั้นจะทำลายประสาทสัมผัสทั้ง 5 ซึ่งจะมีผลให้คู่ต่อสู้เกิดอาการวิงเวียนจนอาจจะเป็นบ้าได้ โดยคู่ต่อสู้จะค่อย ๆ ตายอย่างทุรนทุราย
ปิรันย่าโรส (Piranha Rose) เป็นดอกกุหลาบสีดำ ซึ่งหนามของมันเปรียบเสมือนฟันของปลาปิรันย่าที่สามารถกัดกินทุกอย่างได้
บลัดดี้โรส (Bloody Rose) เป็นดอกกุหลาบสีขาวซึ่งจะพุ่งเข้าสู่หัวใจของคู่ต่อสู้แล้วจะค่อย ๆ สูบเลือดทีละน้อย เมื่อกุหลาบขาวเปลี่ยนเป็นสีแดงเข้มเมื่อไหร ผู้ที่โดนกุหลาบขาวแทงอยู่ก็จะตายเมื่อนั้น
ดูเพิ่ม

อาธีน่าและเซนต์แห่งอาธีน่า
แหล่งข้อมูลอื่น

พิซเซส อโฟรดิเท จากไทยเซนต์เซย่าดอตคอม เก็บถาวร 2007-03-17 ที่ เวย์แบ็กแมชชีน
| ด ค กตัวละครในเรื่องเซนต์เซย่า |
| --- | --- | --- |
| บรอนซ์เซนต์ |  เพกาซัส เซย่า  เพกาซัส เท็นมะ (LS)  เพกาซัส เท็นมะ (ND)  เพกาซัส โคกะ  ดราก้อน ชิริว  ดราก้อน ริวโฮ  ซิกนัส เฮียวกะ  อันโดรเมด้า ชุน  ฟีนิกซ์ อิคคิ  ไลโอเน็ต โซมะ  อาควีล่า ยูนะ  วูลฟ์ ฮารุโตะ  โอไรอ้อน เอเดน  ยูนิคอร์น จาบุ  ยูนิคอร์น ยาโตะ  ไฮดรา อิจิ  แบร์ เงกิ  วูล์ฟ นาจิ  ไลโอเน็ต บัน  คาเมเลียน จูน  |  |
| ซิลเวอร์เซนต์ | อีเกิ้ล มารีน โอฟิวซุส ไชน่า  ลิซาร์ด มิสตี้  ไคโทส โมเซซ  เฮาด์ แอสเทเรี่ยน  เซนทอร์ บาเบล  ออไรก้า คาเพลล่า  โครว์ จาเมี่ยน  เซอร์บิรัส ดันเต้  เพอร์เซอุส อัลกอร์  คานิสเมเจอร์ ซิริอุส  มุสก้า ดิออส  เฮอร์คิวลิส อัลเกตี้  ซาจิตต้า เทรมี่  เซเฟอุส ไดดาลอส  ไลร่า โอฟี่  คริสตัลเซนต์  เครน ยุสุริฮะ  ไฮดรัส อิจิ |  |
| แบล็คเซนต์ |  จังโก้  แบล็คเพกาซัส  แบล็คดราก้อน  แบล็คสวอน  แบล็คอันโดรเมด้า  แบล็คฟินิกซ์  |  |
| โกลด์เซนต์ |  แอเรียส มู  แอเรียส ชิออน  ทอรัส อัลเดบารัน  เจมินี่ ซากะ  เจมินี่ คาน่อน  เจมินี่ อัสปูรอส  เจมินี่ เดฟเทรอส  แคนเซอร์ เดธมาสค์  เลโอ ไอโอเลีย  เลโอ เรกูลัส  เวอร์โก้ ชากะ  เวอร์โก้ อัศมิฐา  ไลบร้า โดโก  ไลบร้า ชิริว  สกอร์เปี้ยน มิโร  ซาจิททาเรียส ไอโอลอส  ซาจิททาเรียส เซย์ย่า  แคปริคอร์น ชูร่า  อควอเรียส คามิว  พิสซิส อโฟรดิตี้  |  |
| ก็อดวอริเออร์ |  เฟคด้า ธอร์  แอริออธ เฟนริล  เมรัค ฮาเก้น  เบเนทนาช มีเมย์  เม็กเรซ อัลเบริช  มิซาร์ ชิด  อัลกอร์ บั๊ด  โดเบ ซิกฟรีด  |  |
| มารีเนอร์ |  เมอร์เมด เททีส  ซีฮอร์ส ไบอัน  สคิวล่า อิโอ  คริสซาออร์ กฤษณะ  ลิมนาเดส คาสะ  คราเก้น ไอแซ็ค  ไซเรน โซเรนต์  ซีดราก้อน คาน่อน  |  |
| สเป็คเตอร์ |  ไวเวิร์น ราดาแมนทีส  กริฟฟิน ไมนอส  การูด้า ไออาคอส  อาเครอน ชารอน  สเคลลิตัน มาคิโน  บัลร็อค รูเน่  สฟิงซ์ ฟาโรห์  โกเล็ม ร็อค  โทรล อิวาล  ไลคาออน ฟลีกีอัส  เดทลี่ บีเทิล สแตนด์  ฮาร์ปี้ วาเลนไทน์  บาซิลิสค์ ซิลฟิด  มิโนทอรัส กอร์ดอน  อราวเน่ ควีน  ฟล็อก เซรอส  ดีพ นีโอเบ  ไซคลอปส์ คีกันต์  ปาปิญอง มิว  เวิร์ม ไรมี่  ดิวราแฮน คิวบ์  เอลฟ์ มิลูส  กอร์กอน อ๊อก  เมฟิสโตเฟเลส โยมะ  |  |
| เทพเจ้า |  อาเทน่า  ฮาเดส  โพไซดอน  ซุส  อาเรส  แอโฟรไดที  พัลลัส  ฮีรา  ดิมีเทอร์  เฮสเทีย  อาร์ทิมิส  อพอลโล  เฮอร์มีส  ฮิฟีสตัส  โอดิน  ธอร์  โลกิ  |  |
| อื่น ๆ |  คิโด ซาโอริ  โพลาริส ฮิลด้า  จูเลี่ยน โซโล  ซาช่า  อาโรน  แพนโดรา  อาวล์ พาร์ทีต้า  |  |
 โครงการ  หมวดหมู่  สถานีย่อย
มนุษย์อหังการ

| มนุษย์อหังการ |
| --- | --- |
กำกับ: มาร์ก สตีเวน จอห์นสัน
บทภาพยนตร์: มาร์ก สตีเวน จอห์นสัน
สร้างจาก: แดร์เดวิล โดย สแตน ลี บิล เอเวอร์เร็ตต์ แดร์เดวิล: ชายผู้ไร้ความกลัว โดย แฟรงค์ มิลเลอร์
อำนวยการสร้าง:   Avi Arad  Gary Foster  Arnon Milchan 
นักแสดงนำ:   เบน แอฟเฟล็ก  เจนนิเฟอร์ การ์เนอร์  ไมเคิล คลาร์ก ดันแคน  โคลิน ฟาร์เรล  Joe Pantoliano  จอน แฟฟโรว์  David Keith 
ผู้บรรยาย: เบน แอฟเฟล็ก
กำกับภาพ: Ericson Core
ตัดต่อ:   Armen Minasian  Dennis Virkler 
ดนตรีประกอบ: Graeme Revell
บริษัทผู้สร้าง:   Regency Enterprises  Marvel Enterprises  Horseshoe Bay Productions 
ผู้จัดจำหน่าย: ทเวนตีท์เซนจูรีฟอกซ์
วันฉาย:   14 กุมภาพันธ์ ค.ศ. 2003 (2003-02-14) 
ความยาว: 103 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 78 ล้านดอลลาร์สหรัฐ
ทำเงิน: 179.2 ล้านดอลลาร์สหรัฐ
มนุษย์อหังการ (อังกฤษ: Daredevil) เป็นภาพยนตร์ซูเปอร์ฮีโร่อเมริกันที่ออกฉายในวันที่14 กุมภาพันธ์ ค.ศ. 2003 กำกับและเขียนบทโดยมาร์ก สตีเวน จอห์นสัน นำแสดงโดยเบน แอฟเฟล็ก, เจนนิเฟอร์ การ์เนอร์, ไมเคิล คลาร์ก ดันแคน, โคลิน ฟาร์เรล, Joe Pantoliano, จอน แฟฟโรว์, David Keith